[Video] Leandie en Je-Ani se Aardklop-oorlewingsgids | Maroela Media
[Video] Leandie en Je-Ani se Aardklop-oorlewingsgids
Je-Ani Swiegelaar en Leandie du Randt-Bosch (Foto: Maroela Media/Cyril Blackburn)
Feesgangers sit dikwels met 'n penarie: Een oomblik is dit só warm dat jy jouself met sonbrandroom moet pantser en die volgende oomblik sak 'n stortbui uit wat jou noop om jou reënstewels uit 'n diep kas te gaan grawe.
Daar is gelukkig geen rede om paniekerig te raak nie: Die Afrikaanse aktrises Leandie du Randt-Bosch en Je-Ani Swiegelaar – Maroela Media se eie feesghoeroes – help met 'n Aardklop-oorlewingsgids.
Leandie en Je-Ani, wat na hulself as Je-Andie Swiegelbosch verwys, het 'n lys van tien móét-hê-items saamgestel as jy vandeesweek nog die Aardklop Nasionale Kunstefees op Potchefstroom gaan aandurf.
Je-Ani se soloproduksie, Sê my naam soos 'n Starbuck's knaap, is nog te sien op 6 Oktober om 20:00 en 7 Oktober om 20:00. Kaartjies is beskikbaar op Computicket. Lees ook Maroela Media se resensie oor dié produksie.
Leandie het onlangs 'n dagbeplanner bekend gestel. Bestel dié dagboek op Skoonma.com.
Aardklop word nog tot 8 Oktober in Potchefstroom aangebied. Kaartjies vir alle produksies is beskikbaar by Computicket. Toegang tot die feesterrein op Die Bult kos R20. 'n Weekkaartjie sal jou R60 uit die sak jaag. Vir meer inligting besoek Aardklop se webwerf.
Aardklop ondersteun die Teaterbystandsfonds – die kunste en vermaaklikheidsbedryf se enigste hulpfonds. As geregistreerde niewinsgewende-organisasie (wat 18 A-belastingaftrekkingsertifikate uitreik) is die TBF totaal afhanklik van donasies om veral hulpbehoewende bejaarde teatermense te onderhou. Jou donasie is die applous wat 'n lewe kan red.